《咏冬瑰花（奉和中书李舍人昆季咏寄徐郎中之作）》
唐代·常衮

独鹤寄烟霜，双鸾思晚芳。旧阴依谢宅，新艳出萧墙。

蝶散摇轻露，莺衔入夕阳。雨朝胜濯锦，风夜剧焚香。

丽日千层艳，孤霞一片光。密来惊叶少，动处觉枝长。

布影期高赏，留春为远方。尝闻赠琼玖，叨和愧升堂。

作者简介：常衮（729年－783年），字夷甫，京兆（今陕西西安）人，唐朝宰相。大历十二年（777年）拜相，杨绾病故后，独揽朝政。以文辞出众而又登科第为用人标准，堵塞买官之路。对朝中众官俸禄亦视其好恶而酌定。封河内郡公。德宗即位后，被贬为河南少尹，又贬为潮州刺史。不久为福建观察使。常衮注重教育，增设乡校，亲自讲授，闽地文风为之一振。建中四年（783年）死于任上。享年五十五岁，追赠为尚书左仆射。